*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Οκτωβρίου 1981

περί τροποποιήσεως της αποφάσεως 77/190/ΕΟΚ σχετικά με τις πληροφορίες που πρέπει να δίδονται επί των τιμών του αργού πετρελαίου και των προϊόντων πετρελαίου στην Κοινότητα

(81/883/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 76/491/ΕΟΚ του Συμβουλίου της 4ης Μαΐου 1976 περί της κοινοτικής διαδικασίας ενημερώσεως και διαβουλεύσεως επί των τιμών του αργού πετρελαίου και των προϊόντων πετρελαίου στην Κοινότητα (1), και ιδίως το άρθρο 7,

την απόφαση 77/190/ΕΟΚ της Επιτροπής της 26ης Ιανουαρίου 1977 περί εφαρμογής της οδηγίας 76/491/ΕΟΚ (2),

Εκτιμώντας:

ότι οι μεταβολές που επήλθαν στην δομή της αγοράς καθιστούν αναγκαίες ορισμένες τροποποιήσεις του ερωτηματολογίου 3 του παραρτήματος της αποφάσεως 77/190/ΕΟΚ·

ότι οι αλλαγές, που πρόκειται να επέλθουν στις συνθήκες εφοδιασμού, θα μπορούσαν να καταστήσουν αναγκαία την κατανομή, με βάση την καταγωγή ΕΟΚ και εκτός της ΕΟΚ, των ανακοινώσεων σχετικά με τις εισαγόμενες ποσότητες προϊόντων πετρελαίου στα Κράτη μέλη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο πίνακας 3 του παραρτήματος της αποφάσεως 77/190/ΕΟΚ αντικαθίσταται από τον πίνακα του παραρτήματος της παρούσας αποφάσεως.

Άρθρο 2

Για την περίπτωση που θα υπάρξουν μεταβολές των συνθηκών εφοδιασμού, και προκειμένου να είναι σε θέση να εκτιμήσει την κατάσταση της αγοράς, η Επιτροπή μπορεί να προβλέψει την κατανομή των ανακοινώσεων που αναφέρονται στον πίνακα 3 ανάλογα με την καταγωγή ΕΟΚ και εκτός της ΕΟΚ.

Άρθρο 3

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 14 Οκτωβρίου 1981.

Για την 'Επιτροπή

Etienne DAVIGNON

Αντιπρόεδρος

(1) ΕΕ αριθ. L 140 της 28. 5. 1976, σ. 4.

(2) ΕΕ αριθ. L 61 της 5. 3. 1977, σ. 34.

1.2.3.4 // Κράτος μέλος:

Ημερομηνία κοινοποιήσεως:

//

ΤΙΜΕΣ ΤΩΝ ΕΙΣΑΧΘΕΝΤΩΝ ΠΡΟΪΟΝΤΩΝ ΠΕΤΡΕΛΑΙΟΥ

// 3

//

Περίοδος:

1.2.3,5.6,8 // // // // // α/α

γραμμής // Είδος των προϊόντων

// Ποσότητες (σε 1 000 μετρικούς τόνους)

// Μέσες τιμές ($/τ) (1) // // // // 1.2.3.4.5.6.7.8 // //

// Θυγατρικές // Εκτός

των θυγατρικών // Σύνολο // Θυγατρικές // Εκτός

των θυγατρικών // Σύνολο // // // // // // // // // 1 // Νάφθα // // // // // // // 2 // Βενζίνη σούπερ // // // // // // // 3 // Βενζίνη απλή // // // // // // // 4 // Κηροζίνη/καύσιμο αεριωθητών // // // // // // // 5 // Ντήζελ (gas oil) // // // // // // // 6 // Βαρύ μαζούτ (heavy fuel oil) S > 1 % 6 // // // // // // // 7 // Βαρύ μαζούτ (heavy fuel oil) S micro 1 % 6 // // // // // // // 8 // // // // // // // // 9 // // // // // // // // 10 // // // // // // // // // // // // // // //

(1) Μέση τιμή στο λιμένα εκφορτώσεως ή τιμή στα σύνορα.

Μέση τριμηνιαία ισοτιμία: 1 US $ =

Επεξηγηματικά σχόλια του πίνακα 3

ΤΙΜΕΣ ΕΙΣΑΧΘΕΝΤΩΝ ΠΡΟΪΟΝΤΩΝ ΠΕΤΡΕΛΑΙΟΥ

Καθεμιά από τις γραμμές 1 έως 7 αφορά πληροφορίες για ένα προϊόν πετρελαίου που έχει εισαχθεί από τις τρίτες χώρες και προέρχεται από ένα άλλο Κράτος μέλος της Κοινότητος, μέσα στο οικείο τρίμηνο, με εξαίρεση τις ποσότητες υπό διαμετακόμιση προς άλλα Κράτη μέλη ή με προορισμό τρίτες χώρες.

Με τον όρο προϊόντα πετρελαίου νοούνται οι ύλες των οποίων οι τεχνικές προδιαγραφές ποιότητας, που ισχύουν στη διεθνή αγορά ή σε κάθε Κράτος μέλος, μπορούν να υπαχθούν αντίστοιχα σε καθεμία από τις ονομασίες που αναφέρονται στις σειρές 1 έως και 7.

Με τον όρο συνολικές εισαχθείσες ποσότητες νοείται ο συνολικός αριθμός των στοιχείων των φορτωτικών (on a bill of lading basis) και των στοιχείων που προκύπτουν από ισοδύναμα έγγραφα σχετικά με τις αφίξεις του κάθε προϊόντος, εκφραζομένων σε τόνους και στρογγυλοποιημένων στην πλησιέστερη χιλιάδα τόνων.

Με τον όρο μέσες τιμές νοούνται οι μέσες τριμηνιαίες τιμές που σταθμίζονται με τις ποσότητες. Η αξία των τιμών εισαγωγής υπολογίζεται «franco στο λιμένα της εκφορτώσεως» η «franco στα σύνορα», δηλαδή από τη στιγμή που τα προϊόντα περιέχονται στη δικαιοδοσία του τελωνείου της δηλούσας χώρας. Η αξία κατά την εισαγωγή περιλαμβάνει την τιμή fob, το κόστος μεταφοράς, τα ασφάλιστρα και ορισμένα έξοδα που συνδέονται με τις εργασίες της εκφορτώσεως. Από τις τιμές εισαγωγής εξαιρούνται οι τυχόν δασμοί και φόροι που επιβάλλονται στα προϊόντα καθώς και όλα τα στοιχεία του κόστους που βαρύνουν τα προϊόντα μετά την εκφόρτωση σ' ενα λιμένα ή μετά τη διέλευση των συνόρων.

Με τον όρο αποκλίσεις τιμών νοούνται τα στοιχεία τιμών που εμφανίζονται με τη μορφή πεδίου διακυμάνσεως που περιλαμβάνει τα ψηφία που αντιπροσωπεύουν τις δύο τελευταίες δεκαδικές τάξεις της σειράς των τιμών.

Οι μέσες τιμές και οι αποκλίσεις τιμών εκφράζονται σε δολάρια ΗΠΑ ανά μετρικό τόνο και υπολογίζονται βάσει των επισήμων ισοτιμιών συναλλάγματος της αγοράς (1). Τα προκύπτοντα στοιχεία στρογγυλοποιούνται με προσέγγιση εκατοστού. Η μέση τριμηνιαία τιμή συναλλάγματος παρατίθεται στο κάτω μέρος του πίνακα 3.

Η παράθεση των στοιχείων που αφορούν τις ποσότητες και τις τιμές των εισαγομένων προϊόντων πετρελαίου πρέπει να γίνεται χωριστά, ανάλογα με τη συναλλαγή (θυγατρικές και μη θυγατρικές εταιρίες), και αν είναι αναγκαίο, ανάλογα με την καταγωγή (ΕΟΚ και εκτός της ΕΟΚ).

Ο πίνακας 3 ανακοινώνεται από κάθε Κράτος μέλος στην Επιτροπή το αργότερο:

- για τις πληροφορίες που αφορούν την περίοδο από 1η Ιανουαρίου μέχρι 31 Μαρτίου κάθε έτους, στις 15 του επόμενου Μαΐου,

- για τις πληροφορίες που αφορούν την περίοδο από 1η Απριλίου μέχρι 30 Ιουνίου κάθε έτους, στις 15 του επόμενου Αυγούστου,

- για τις πληροφορίες που αφορούν την περίοδο από 1η Ιουλίου μέχρι 30 Σεπτεμβρίου κάθε έτους, στις 15 του επόμενου Νοεμβρίου,

- για τις πληροφορίες που αφορούν την περίοδο από 1η Οκτωβρίου μέχρι 31 Δεκεμβρίου κάθε έτους, στις 15 Φεβρουαρίου του επόμενου έτους.

(1) Ημερήσια δημοσίευση στην Επίσημη Εφημερίδα των Ευρωπαϊκών Κοινοτήτων.